Divorzio all'italiana
Divorzio all'italiana () je italijanska crno-bijela filmska komedija snimljena 1961. u režiji Pietra Germija. Protagonist, koga tumači Marcello Mastroianni je siromašni sicilijanski plemić koji je zaljubljen u svoju lijepu rođaku (koju tumači Stefania Sandrelli), ali se nalazi u nesretnom braku sa ružnom suprugom (koju tumači Daniela Rocca), a koga ne može okončati, jer je u Italiji 1960-ih razvod bio zakonom zabranjen. Radnja prikazuje kako dolazi na zamisao da umjesto toga svoju suprugu likvidira i nakon toga bude osuđen na blagu zatvorsku kaznu, pri čemu bi kao olakšavajuća okolnost trebala poslužiti ženina nevjera, odnosno preljubnička afera sa ljubavnikom kojega protagonist tek treba pronaći i "namjestiti".

Divorzio all'italiana je postigao veliki uspjeh kako kod publike, tako i kod kritike. Osvojio je Oscar za najbolji originalni scenario, a na Kanskom festivalu specijalnu nagradu za najbolju komediju. Mlada Stefania Sandrelli je zahvaljujući njemu postala velika zvijezda italijanskog i evropskog filma. Daniela Rocca se, pak, za vrijeme snimanja zaljubilja u Germija; nakon što ju je odbio pokušala je samoubistvo, a što je označilo početak mentalnih problema koji će joj brzo okončati karijeru. Sam film je, pak, postao poznat i po tome što je poslužio kao ime koje su kritičari počeli davati komedijama slične tematike i satiričkog pristupa prema italijanskom društvu, odnosno specifičnom podžanru poznatom kao commedia all'italiana.

Uloge 
 Marcello Mastroianni ... Ferdinando Cefalù
 Daniela Rocca ... Rosalia Cefalù
 Stefania Sandrelli ... Angela
 Leopoldo Trieste ... Carmelo Patanè
 Odoardo Spadaro ... Don Gaetano Cefalù
 Margherita Girelli ... Sisina
 Angela Cardile ... Agnese
 Lando Buzzanca ... Rosario Mulè
 Pietro Tordi ... Attorney De Marzi
 Ugo Torrente ... Don Calogero
 Antonio Acqua ... Priest
 Bianca Castagnetta ... Donna Matilde Cefalù
 Giovanni Fassiolo
 Ignazio Roberto Daidone
 Francesco Nicastro

Vanjske veze
 
 
 
 Criterion Collection essay by Stuart Klawans 

Italijanski filmovi
Filmske komedije
Satirični filmovi
Authority control 2